**MESTSKÉ ZASTUPITEĽSTVO V BANSKEJ BYSTRICI**

**Číslo:**

Materiál na 17. zasadnutie

Mestského zastupiteľstva v Banskej Bystrici

dňa 24. júna 2025

**Návrh plánu kontrolnej činnosti hlavného kontrolóra**

**Mesta Banská Bystrica na 2. polrok 2025**

**K bodu:**

PhDr. Ivan Holík, hlavný kontrolór Mesta Banská Bystrica

**Predkladateľ:**

**Spracovateľ:**

PhDr. Ivan Holík, hlavný kontrolór Mesta Banská Bystrica

1. Návrh na uznesenie

2. Návrh plánu kontrolnej činnosti hlavného kontrolóra

**Obsah materiálu:**

3

**Počet strán:**

**V Banskej Bystrici, dňa:** 05. 06. 2025

**N Á V R H N A U Z N E S E N I E**

K bodu: **Návrh plánu kontrolnej činnosti hlavného kontrolóra Mesta Banská Bystrica na 2. polrok 2025**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# M e s t s k é z a s t u p i t e ľ s t v o

**I. s ch v a ľ u j e**

návrh plánu kontrolnej činnosti hlavného kontrolóra Mesta Banská Bystrica na 2. polrok 2025

Obrázok, na ktorom je text, písmo, grafika, snímka obrazovky

Automaticky generovaný popis ivan.holik@banskabystrica.sk

**NÁVRH PLÁNU KONTROLNEJ ČINNOSTI HLAVNÉHO KONTROLÓRA MESTA**

**BANSKÁ BYSTRICA NA 2. POLROK 2025**

Kontrolný proces je neoddeliteľnou súčasťou štruktúry riadenia samosprávy Mesta Banská Bystrica a jeho hospodárenia s verejnými prostriedkami, kde plní funkcie spätnej väzby. Účinná a cieľavedome uplatňovaná kontrola prispieva k neustálemu skvalitňovaniu riadiaceho procesu samosprávy.

Úlohou hlavného kontrolóra je vykonávať kontrolu z hľadiska dodržiavania zákonnosti predovšetkým so zameraním sa na dodržiavanie hospodárnosti, efektívnosti, účinnosti a účelnosti pri nakladaní s majetkom mesta a mestu zvereným majetkom štátu. Hlavný kontrolór pri tom plní najmä úlohy ustanovené v § 18 f zákona č. 369/1990 Zb. o obecnom zriadení v znení neskorších predpisov.

Výkon kontroly vychádza z princípov nezávislosti, objektívnosti, odbornosti, nestrannosti a aktuálnosti a je realizovaný podľa metodiky uvedenej v zákone o finančnej kontrole vo verejnej správe.

V procese samosprávneho riadenia mesta je predmetom kontroly najmä kontrola príjmov, výdavkov a finančných operácii mesta, kontrola vybavovania sťažností a petícii, kontrola všeobecne záväzných právnych predpisov vrátane nariadení mesta, kontrola plnenia uznesení mestského zastupiteľstva, kontrola dodržiavania interných predpisov mesta ako aj kontrola ďalších úloh ustanovených osobitnými predpismi, napr. zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. Kontrolou sa overuje súlad požadovaného zákonného stavu so skutočnosťou najmä v oblastiach, akými sú účtovníctvo, štatistické výkazníctvo, operatíva, evidencia, rozbory hospodárskej činnosti, analýzy rozpočtového procesu, verejné obstarávania, interné predpisy, ich dodržiavanie a súlad s externou legislatívou a iné.

Kontrolnej činnosti podliehajú mestský úrad, rozpočtové a príspevkové organizácie zriadené mestom, právnické osoby, v ktorých má mesto majetkovú účasť, iné osoby, ktoré nakladajú s majetkom mesta, alebo ktorým bol majetok mesta ponechaný na užívanie, a to v rozsahu týkajúcom sa tohto majetku, ďalej osoby, ktorým boli poskytnuté z rozpočtu mesta účelové dotácie alebo návratné, či nenávratné finančné výpomoci, a to v rozsahu nakladania s týmito prostriedkami.

**Plán kontrolnej činnosti je základným východiskom pre výkon kontroly.**

**Zameranie kontrolnej činnosti hlavného kontrolóra v 2. polroku 2025:**

A1. Vlastná kontrolná činnosť

1. Kontrola poskytovania príspevku na rekreáciu zamestnancov a poskytovania príspevku na športovú činnosť dieťaťa podľa Zákonníka práce v podmienkach Mesta Banská Bystrica v roku 2024.
2. Kontrola dodržiavania práce s hotovosťou v podmienkach Mestského úradu v Banskej Bystrici v zmysle Smernice Mesta Banská Bystrica VP-24/2020/OEM-UE.
3. Kontrola stavu a vývoja dlhu Mesta Banská Bystrica v zmysle § 17 ods. 5 zákona č. 583/2004 Z. z. o rozpočtových pravidlách územnej samosprávy a zmene a doplnení niektorých zákonov.
4. Kontrola dodržiavania zmluvných vzťahov vyplývajúcich zo Zmluvy číslo 201/2007/ESM-SMM, uzatvorenej medzi Mestom Banská Bystrica v postavení prenajímateľa a spoločnosťou  Hotel Národný dom, s. r. o. v postavení nájomcu, vrátane kontroly úhrad miestnych daní a poplatkov zo strany nájomcu.
5. Kontrola evidovania, účtovania a vymáhania pohľadávok vzniknutých z nájomných vzťahov nebytových priestorov v podmienkach Mesta Banská Bystrica ako prenajímateľa.
6. Kontrola zákonnosti, účinnosti, hospodárnosti a efektívnosti použitia finančných prostriedkov z rozpočtu Mesta, vynaložených na realizáciu stavby: „Oprava vnútornej a vonkajšej ležatej splaškovej kanalizácie, KOMUCE Krivánska 16-26,974 11 Banská Bystrica“, v zmysle Zmluvy o dielo č. 218/2024/PS-TP.
7. Kontrola zákonnosti, účinnosti, hospodárnosti a efektívnosti použitia finančných prostriedkov z rozpočtu Mesta, vynaložených na realizáciu stavby: „Modernizácia Školskej jedálne pri Materskej škole, Na Lúčkach 2, 974 01 Banská Bystrica“, v zmysle Zmluvy o dielo č. 1350/2024/PS-TP.
8. Kontrola evidencie, výberu a účtovania poplatkov na čiastočnú úhradu nákladov vo vybranej materskej škole vo vybranom období.
9. Kontroly vykonávané z vlastného podnetu na základe poznatkov, o ktorých sa hlavný kontrolór dozvedel pri výkone svojej činnosti.
10. Kontroly vykonávané na základe prijatých uznesení MsZ v Banskej Bystrici.

A2. Kontrola plnenia uznesení mestského zastupiteľstva prijatých v 1. polroku 2025 (vykonávaná v súlade s § 27 Rokovacieho poriadku MsZ v Banskej Bystrici).

B. Príprava a tvorba materiálov pre MsZ

1. Vypracovanie správ o kontrolnej činnosti útvaru hlavného kontrolóra na zasadnutia MsZ.
2. Odborné stanovisko hlavného kontrolóra k návrhu rozpočtu Mesta Banská Bystrica na roky 2026 až 2028.
3. Sledovanie stavu a vývoja dlhu Mesta Banská Bystrica v zmysle § 17 ods. 5 zákona NR SR č. 583/2004 Z. z. o rozpočtových pravidlách územnej samosprávy a zmene a doplnení niektorých zákonov.

V Banskej Bystrici, dňa 5. 6. 2025

PhDr. Ivan Holík

hlavný kontrolór mesta

Mesto Banská Bystrica